Mikko Purontakanen

Mikko Purontakanen (s. 4. toukokuuta 1980 Oulu) on suomalainen jääkiekkopuolustaja, joka edustaa Suomi-sarjajoukkue Uleåborg A.I.K:ta. Hän on aiemmin pelannut SM-liigassa yhteensä 211 runkosarja -ja neljä playoff-ottelua tehopistein 4+15=19 ja keräten 116 jäähyminuuttia.

Ura
Purontakanen oli Oulun Kärppien kasvatti. Hän siirtyi kesken kauden 1997–1998 Kärppien B-nuorista II-divisioonajoukkue Kiekko-Ouluun, jossa Purontakanen pelasi ensimmäiset miesten pelinsä. Kaudeksi 1999–2000 hän siirtyi Rauman Lukon A-nuoriin ja voitti pronssia. Purontakanen debytoi seuraavalla kaudella 2000–2001 SM-liigassa, jossa hän pelasi kuusi runkosarjaottelua ilman tehopisteitä. Varsinaisella tulokaskaudellaan 2001–2002 Purontakanen pelasi 28 runkosarjaottelua tehden kaksi syöttöpistettä. Hän pelasi ison osan kaudestaan myös lainalla Mestis-joukkue Uudenkaupungin Jää-Kotkissa.

Purontakanen murtautui Lukon SM-liigakokoonpanoon kaudella 2002–2003, jolloin hän teki 49 runkosarjaottelussa kaksi syöttöpistettä. Maaliskuussa 2003 Purontakanen teki joukkueen kanssa kahden vuoden jatkosopimuksen. Kaudella 2004–2005 hän ei saanut Lukossa kuitenkaan kovin paljon peliaikaa ja peliaikaa myös kahdeksan ottelun vuokrasopimuksella Pelicansista ja kahden ottelun lainallasopimuksella Mestis-joukkue KooKoosta.

Syksyllä 2005 Purontakanen lähti try-outille Kalevan Palloon, mutta hänen testijaksonsa päättyi kuitenkin kesken harjoituskauden niskavammaan. Purontakanen aloitti kauden 2005–2006 Suomi-sarjan Kiekko-Laserissa ja siirtyi kahdeksan siellä pelatun ottelun jälkeen Italian Serie A:n HC Bolzanoon. Purontakanen palasi kaudeksi 2006–2007 kaksivuotisella sopimuksella KalPaan, mutta pelasi vain ensimmäisen sopimuskauden. Kauden 2007–2008 hän aloitti Kiekko-Laserissa, mutta hän siirtyi jo kahdeksan pelaamansa ottelun jälkeen Ison-Britannian EIHL-liigan Basingstoke Bisoniin.

Purontakanen siirtyi huhtikuussa 2008 try-outille Porin Ässiin, mutta hän jäi kuitenkin sopimusta ja pelasi kauden 2008–2009 Ruotsin I-divisioonan Asplöven HC:ssä. Hänellä oli A-lohkon paras +/– -lukema (+40) ja hän oli myös jäähykuningas 92 minuutillaan.

Kaudeksi 2009–2010 Purontakanen palasi taas Kiekko-Laseriin kaksivuotisella sopimuksella. Hän nousi joukkueen kapteeniksi. Purontakanen voitti kauden päätteeksi Suomi-sarjan mestaruuden ja oli nostamassa Kiekko-Laseria Mestikseen. Hän ei kuitenkaan pelannut toista sopimuskauttaan, sillä Purontakanen lopetti pelaajauransa kevääseen 2010. Hän siirtyi saman vuoden elokuussa II-divisioonajoukkue Limingan Kiekko-Karhujen päävalmentajaksi. Hän kuitenkin purki yhteisymmärryksessä sopimuksensa joukkueen kanssa lokakuussa. Syyt liittyivät Purontakasen työhön huoltamoyrittäjänä.

Purontakanen palasi kahden välivuoden jälkeen kaukaloihin kaudella 2012–2013, jolloin hän pelasi neljä ottelua Suomi-sarjajoukkue Haukiputaan Ahmoissa. Jälleen kahden välivuoden jälkeen hän palasi kaudella 2015–2016 jääkiekon pariin Suomi-sarjan nousijajoukkue Uleåborg A.I.K:n paidassa marraskuussa 2015.

Muuta
Purontakanen on pelannut myös kaukalopalloa SM-sarjajoukkue RB-Oulussa sekä keskushyökkääjän että puolustajan pelipaikalla.

Tilastot
 1997–1998  Kiekko-Oulu  II-divisioona  20  2  4  6  10  –  –  –  –  – 1998–1999  Kiekko-Oulu II-divisioona  12  1  2  3  8  –  –  –  –  – 1999–2000  Lukko  A-SM  32  3  3  6  68  8  0  1  1  6 2000–2001  Lukko  A-SM  40  5  16  21  77  2  0  0  0  0   Lukko  SM-liiga  6  0  0  0  2  –  –  –  –  – 2001–2002  UJK  Mestis  19  0  4  4  18  –  –  –  –  –   Lukko  SM-liiga  28  0  2  2  6  –  –  –  –  – 2002–2003  Lukko  SM-liiga  49  0  2  2  18  –  –  –  –  – 2003–2004  Lukko  SM-liiga  54  1  3  4  24  4  0  0  0  0 2004–2005  KooKoo  Mestis  2  1  1  2  2  –  –  –  –  –   Pelicans  SM-liiga  8  0  2  2  18  –  –  –  –  –   Lukko  SM-liiga  17  0  0  0  14  –  –  –  –  – 2005–2006  Kiekko-Laser  Suomi-sarja  8  2  5  7  14  –  –  –  –  –   HC Bolzano  Italia  23  2  2  4  32  6  0  1  1  8 2006–2007  KalPa  SM-liiga  49  3  6  9  86  –  –  –  –  – 2007–2008  Kiekko-Laser  Suomi-sarja  8  3  8  11  12  –  –  –  –  –   Basingstoke Bison  EIHL  44  8  17  25  55  –  –  –  –  – 2008–2009  Asplöven HC  Ruotsi I  31  6  15  21  92  –  –  –  –  – 2009–2010  Kiekko-Laser  Suomi-sarja  27  8  19  27  38  –  –  –  –  – 2010–2011  ei pelannut                       2011–2012  ei pelannut                       2012–2013  Ahmat  Suomi-sarja  4  0  0  0  4  –  –  –  –  – 2013–2014  ei pelannut                       2014–2015  ei pelannut                       2015–2016  Uleåborg A.I.K  Suomi-sarja  12  4  5  9  40  1  0  0  0  0 6 kautta  yhteensä  SM-liiga  211  4  15  19  168  4  0  0  0  0

Lähteet

Viitteet

Luokka:Suomalaiset jääkiekkoilijat
Luokka:Suomalaiset kaukalopalloilijat
Luokka:Vuonna 1980 syntyneet
Luokka:Elävät henkilöt